EkBass/fiwiki-20250220-pages-articles huggingface dataset:
Donna Brown (sopraano)

Donna Brown (s. 1955) on kanadalainen sopraano. Hän opiskeli pianonsoittoa, laulua ja sävellystä Ottawassa sekä Montrealin McGill-yliopistossa ennen muuttamistaan Pariisiin. Lisäksi hän pääsi stipendeillä opiskelemaan Wieniin ja Salzburgiin opettajanaan muun muassa Edith Mathis. Brown on saanut kriitikoilta kiitosta esiintymisistään Wolfgang Amadeus Mozartin, Richard Straussin, Georg Friedrich Händelin ja Giuseppe Verdin oopperoissa. Brown esiintyi Lyonin oopperassa Claude Debussyn keskeneräisen Rodrigue et Chimne -oopperan kantaesityksessä.Bach Cantatas: Donna Brown Resitalistina Brown on esiintynyt muiden muassa Michel D'Alberton, Roger Vignolesin, Maria João Piresin, Alain Planesin, Jean-Marc Luisadan, Stephane Lemelinin, Andrew Tunisin ja Philippe Cassardin kanssa. == Lähteet == Luokka:Kanadalaiset oopperalaulajat Luokka:Sopraanot Luokka:Vuonna 1955 syntyneet Luokka:Elävät henkilöt
Donna Quinn-Brown

Donna (Quinn-)BrownFIBA Archive: Donna Brown's profile (s. 12. lokakuuta 1963 Pittsworth, Queensland) on australialainen entinen koripalloilija. Hän kuului viidenneksi sijoittuneeseen maansa naisten koripallojoukkueeseen vuoden 1984 kesäolympialaisissa Los Angelesissa. Vuoden 1988 kesäolympialaisissa Soulissa hän oli mukana sijoittumassa neljänneksi.Donna Quinn-Brown Bio, Stats, and Results | Olympics at Sports-Reference.com == Lähteet == Luokka:Australialaiset koripalloilijat Luokka:Vuonna 1963 syntyneet Luokka:Elävät henkilöt
Donna Brown

Donna Brown voi viitata seuraaviin henkilöihin: * Donna Brown (s. 1955), kanadalainen sopraano * Donna Quinn-Brown (s. 1963), australialainen koripalloilija Lisäksi Donna Brown on ollut seuraavien fiktiivisten henkilöiden nimenä: * Donna Brown (o.s. Tubbs), The Cleveland Show * Donna Brown, Neighbours
Gonzalo Guerrero

Gonzalo Guerrero (k. 13. elokuuta 1536) oli espanjalainen sotilas, joka vietti valtaosan elämästään mayojen parissa. Gonzalo Guerreron varhaisista vaiheista ei tiedetä varmuudella juuri mitään. Arvellaan, että hän olisi matkustanut Uuteen maailmaan vuonna 1509 Kristoffer Kolumbuksen pojan Diegon aluksella. Määränpää oli Espanjan Karibian pääkaupunki Santo Domingo Hispaniolan saarella (nyk. Dominikaaninen tasavalta). Sieltä matka jatkui seuraavana vuonna nykyisen Panaman alueella sijaitsevaan Santa María de la Antigua del Darién siirtokuntaan. Siirtokunta oli Espanjan ensimmäinen Amerikan mantereella. Vuonna 1511 oli vuorossa paluu Haitille (Hispaniola). Matka kuitenkin katkesi Jamaikan eteläpuolella, kun alus haaksirikkoutui myrskyssä. Kaksikymmentä henkeä onnistui pelastautumaan pelastusveneeseen, mukana Gonzalon lisäksi muun muassa laivan kapteeni Valdivia. Parin viikon kuluttua pelastusvene rantautui Jukatanin niemimaan pohjoiskärkeen (nyk. Cabo Catoche Meksikossa). Hengissä oli enää puolet haaksirikosta selvinneistä.Tieteen kuvalehti Historia 18/2013, s. 44-49 Gonzalon koettelemukset eivät kuitenkaan päättyneet siihen. Heidän rantauduttuaan heidät piiritti joukko paikallisia alkuasukkaita. Selviytyneet vangittiin ja vietiin läheiseen Ekabin asutuskeskukseen. Espanjalaisen historioitsijan Francisco Salazarin mukaan viisi miehistä uhrattiin saman tien jumalille. Gonzalon ja andalusialainen munkki Jerónimo de Aguilar laitettiin häkkiin odottamaan seuraavaa uhraustilaisuutta. Miehet onnistuivat kuitenkin pakenemaan seuraavan yön turvin. Muutaman päivän kuluttua karkurit jäivät mayapäällikkö Aquincuzin vangeiksi ja heistä tehtiin hänen orjiaan Xamanzanan kaupunkiin. Molemmat oppivat pian uuden kielen. He saivat sotilaskoulutuksen sekä näkyvät muistutukset soturiyhteisön jäsenyydestä; kasvolävistykset ja -tatuoinnin. Toisin kuin Jerónimo Gonzalon sopeutui kuitenkin nopeasti uuteen tilanteeseensa. Hänen sotilaalliset taitonsa herättivät mayojen keskuudessa kunnioitusta. Aquincuzin kuoltua hänen poikansa Taxmar lahjoitti Gonzalon mayapäällikkö Nachancanille Chetumalin kaupunkiin. Kullanhimostaan ja raakuudestaan tunnettu konkistadori Hernán Cortés saapui Jukatanin niemimaalle helmikuussa 1519. Paikallisilta hän sai kuulla intiaanien parissa asuvista espanjalaisista. Jerónimo iloitsi suuresti vapauduttuaan, mutta Gonzalo ilmoitti Jerónimon välityksellä olevansa tyytyväinen nykyiseen tilaansa: Lapsillaan Gonzalo viittasi mayavaimonsa kanssa saamiinsa lapsiin, joita pidetään Meksikon ensimmäisinä mestitseinä. Nyky-Meksikossa Gonzalo tunnetaankin myös nimellä el padre del mestizaje, mestitsien isä. Cortésin entinen upseeri Pedro de Alvarado hyökkäsi elokuussa 1536 tolupanintiaaneja vastaan tarkoituksenaan murskata heidät. Gonzalo ymmärsi, mihin alueen hallinnan menettäminen espanjalaisille pian johtaisi. Hän halusi puolustaa uutta kansaansa ja oli mayasoturijoukon mukana auttamassa puolustautuvia tolupaneja. Gonzalo sai surmansa entisten maanmiestensä musketin laukauksesta. ==Lähteet== Luokka:Espanjalaiset tutkimusmatkailijat ja konkistadorit Luokka:Vuonna 1536 kuolleet Luokka:Syntymävuosi tuntematon
Nymphomaniac

Nymphomaniac (tyyliteltynä Nymph()maniac) on vuonna 2013 ensi-iltansa saanut kaksiosainen tanskalainen art house -elokuva, jonka on ohjannut Lars von Trier. Elokuva on noin neljän tunnin pituinen, ja myöhemmin vuonna 2014 elokuvasta julkaistiin noin viisi ja puoli tuntia kestävä versio. Neljän tunnin versiota kutsutaan sensuroiduksi. Pidemmässä versiossa von Trier kunnioittaa taiteilijanvapautta niin pitkälle kuin mahdollista. Suomessa elokuva sai ensi-iltansa 7. helmikuuta 2014. Elokuva esittelee itsensä nymfomaaniksi diagnosoivan Joe-nimisen naisen (Charlotte Gainsbourg, takaumissa Stacy Martin) seksuaalisen historian lapsuusleikeistä teini-iän kautta noin 50-vuotiaaksi. Nainen kertoo seksuaalihistoriansa miehelle (Stellan Skarsgård), joka löysi hänet hakattuna kadulta ja vei kotiinsa. Elokuvassa on runsaasti yhdyntöjä sekä lähikuvaa sukupuolielimistä. Elokuvan traileri on myös suorasukainen. Se näytettiin kerran erehdyksessä ennen lapsille tarkoitettua elokuvaa Yhdysvalloissa. == Näyttelijät == == Lähteet == * * * == Aiheesta muualla == * (osa 1) * (osa 2) * * Trailerin sisältävä sivu Luokka:Vuoden 2013 tanskalaiset elokuvat Luokka:Lars von Trierin ohjaamat elokuvat Luokka:Seulonnan keskeiset artikkelit Luokka:Eroottiset elokuvat Luokka:Elokuvat prostituutiosta
Jim Galloway

James Bradie ”Jim” Galloway (28. heinäkuuta 1936 Kilwinning, Ayrshire, Skotlanti – 30. joulukuuta 2014) oli jazzia esittävä saksofonisti ja klarinetisti, joka aloitti uransa Glasgow’ssa. Hän muutti Torontoon vuonna 1964. Siellä hän työskenteli aluksi Metro Stompersin kanssa ja nousi sen johtoon vuonna 1968. Hän soitti Jay McShannin ja Buddy Taten kanssa. Galloway sai huomiota varsinkin sopraanosaksofonistin taidoillaan.The Canadian Encyclopedia: Jim Galloway Galloway julkaisi useita omia albumeita ja esiintyi monien muiden levytyksillä. Hän toimi myös torontolaisten klubien ja TD Canada Trust Downtown Jazz Festivalin taiteellisena johtajana. == Lähteet == Luokka:Brittiläiset jazzmuusikot Luokka:Kanadalaiset jazzmuusikot Luokka:Jazzsaksofonistit Luokka:Jazzklarinetistit Luokka:Vuonna 1936 syntyneet Luokka:Vuonna 2014 kuolleet
Kozelštšyna

Kozelštšyna (, ) on pieni kaupunkityyppinen taajama Ukrainan keskiosissa Pultavan alueella, linnuntietä noin 274 kilometriä Kiovasta kaakkoon. Kozelštšyna oli ennen heinäkuuta 2020 Kozelštšynan piirin hallinnollinen keskus; tuolloin taajama ja sen piiri liitettiin osaksi Krementšukin piiriä. Kozelštšynan taajamassa asui vuoden 2013 alussa 3 805 ja koko Kozelštšynan piirissä 20 259 asukasta. Kozelštšynan ohella piirissä on toinenkin pieni kaupunkimainen taajamaa (Nova Haleštšyna, ukr. Нова Галещина, 2 300 as.), mutta pääosa väestöstä asuu maaseutukylissä. Kozelštšynan taajama ja piiri sijaitsee Krementšukista koilliseen johtavan Ukrainan rautateiden pääratoihin kuuluvan radan varrella. Hieman etelämpänä piirin läpi kulkee myös valtatie M22, osa eurooppatietä ), jota pitkin Kozelštšynaan on noin 42 kilometrin matka Krementšukin keskustasta. ==Lähteet== == Aiheesta muualla== * Tietoja piirikeskuksesta (rada.gov.ua) * Historiaa taajamasta * Maakunnan (Alueen) itäosan kattava 1:200 000 topografiakarttalehti v.2006 (jpg), taajama löytyy kartan vasemmalta laidalta Luokka:Krementšukin piiri Luokka:Ukrainan kaupunkityyppiset taajamat
Enrico Zoffoli

thumb|Enrico Zoffoli. Enrico Zoffoli (3. syyskuuta 1915 Marino, Italia – 16. kesäkuuta 1996 Rooma, italia) oli italialainen pappi ja professori. Zoffoli vihittiin papiksi 29. huhtikuuta 1939. Hän väitteli filosofian tohtoriksi ja oli toimi professorina Accademia Nazionale di San Tommaso D'Aquinossa ja sen jälkeen Paavillisessa Lateraani-yliopistossa. Hän kirjoitti useita teoksia aiheina filosofia, hengellisyys, teologian, historian ja hagiografia. Hänen merkittävin teoksen on monumentaalinen tutkimus Ristin Paolon elämästä ja hengellisyydestä. Zoffolin ajatteluun vaikuttivat voimakkaasti Pyhä Tuomas Akvinolainen ja karmeliittanunna Marie Françoise Thérèse Martin. Vuonna 1992 hän julkaisi kristinuskon tietosanakirjan Dizionario del Cristianesimo, jota seuraavana vuonna tervehdittiin innokkaasti L'Osservatore Romano -lehdessä. Viimeisinä elinvuosinaan hän syventyi eukaristian mysteeriin ja otti kantaa neokatekumenaalisen yhteisön tekemiin virheisiin. Luokka:Italialaiset professorit Luokka:Italialaiset filosofit Luokka:Katoliset filosofit Luokka:Italialaiset teologit Luokka:Italialaiset papit Luokka:Vuonna 1915 syntyneet Luokka:Vuonna 1996 kuolleet
Uhri (täsmennyssivu)

Uhri voi tarkoittaa ainakin seuraavia asioita: * uhri, uhraamisen kohde uskonnollisessa seremoniassa * uhri, sodan, vakavan tapaturman tai rikoksen kohde ** Rikoksen uhreista katso :Luokka:Rikosten uhrit * uhri, ennakkoluulojen, pilkan, manipulaation tms. kohde * Uhri (Devotshka ishtshet ottsa), Lev Golubin elokuva vuodelta 1959 * Uhri, Andrei Tarkovskin elokuva vuodelta 1986 * Uhri – elokuva metsästä, Markku Lehmuskallion dokumenttielokuva vuodelta 1998.
Captured Live!

Captured Live! on yhdysvaltalaisen Johnny Winterin live-albumi vuodelta 1976. Levy-yhtiö on Blue Sky Records ja luettelotunnus Blue Sky SKY 69230. Jakelusta on vastannut emoyhtiö CBS Records. Winter on itse tuottanut levyn. Äänityksestä on vastannut Wally Heider Studios, L.A.. Muut ääni-insinöörit ovat Ray Thompson ja Shelly Yakus. Yakus on toiminut teknisenä johtajana (Technical Direction) sekä miksannut albumin New Yorkissa Record Plant -studioilla apunaan David Thoemer. Masteroinnin on tehnyt Greg Calbi New Yorkissa Master Cutting Roomissa. Järjestelyistä on vastannut Andy Bloch ja konsulttina (Organic Advisor) on toiminut Steve Paul. Taidesuunnittelusta ovat vastanneet Theresa Allen ja John Berg. Kannessa olevan valokuvan on ottanut Mick Rock ja takakannen yhtyekuvan konserttitilanteesta Jim Marshall. Kiitoksissa on mainittu myös Showco, Teddy Slatus, Rick Dobbis, Marcia Franklin, Mike Valenti, Brian Valenti, George Crombez, Eddie Faulkner, Marty Brownstein ja Paul Prestopino. == Kappaleet == ; Sivu 1 # Bony Moronie (Larry Williams) – 6:49 # Roll with Me (Rick Derringer) – 4:48 # Rock & Roll People (John Lennon) – 5:37 # It's All Over Now (Bobby & Shirley Womack) – 5:48 ; Sivu 2 # Highway 61 Revisited (Bob Dylan) – 10:38 # Sweet Papa John (Johnny Winter) – 12:19 Kappaleiden "Roll with Me", "Rock & Roll People" ja "Sweet Papa John" studioversiot kuultiin Winterin edellisellä albumilla John Dawson Winter III. == Kokoonpano == * Randy Jo Hobbs – basso, taustalaulu * Richard Hughes – rummut * Floyd Radford – kitara (uutena jäsenenä) * Johnny Winter – laulu, kitara, slide-kitara == Uudelleenjulkaisut == * 2012 Johnny Winter: 5xCD Original Album Classics (Columbia 88725465472CD3), Sony Music Entertainment. == Lähteet == * Johnny Winter: 5xCD Original Album Classics / Captured Live! (Columbia 88725465472CD3) 2012 Luokka:Vuoden 1976 konserttitallenteet Luokka:Johnny Winterin albumit
Autobahn A2 (Sveitsi)

Autobahn A2 on moottoritie Sveitsissä. == Reitti == A2 on koko Sveitsin poikki, pohjoisesta etelään kulkeva moottoritie, joka alkaa Baselista Saksan rajalta ja läheltä Ranskan rajaa päättyen Chiassoon, Italian rajalle. Baselissa A2 liittyy Saksan moottoritiehen A5. Liityntä Ranskan moottoritiehen A35 on moottoritietä A3 pitkin. A2 kulkee suurelta osin kansallisen valtatien N2 reittiä (). Autobahn A2 kulkee samaa reittiä muiden moottoriteiden kanssa: * A3 ja A2 välillä Basel – Augst * A1 ja A2 välillä Härkingen – Wiggertal. A2 kulkee kahdeksan kantonin alueella. Tie on koko matkaltaan, lukuun ottamatta Gotthardin maantietunnelia, vähintään 2-kaistainen. Moottoritien pituus on noin 290 kilometriä. == Liikennemäärät == A2:n liikennemäärät ovat suurimpia Baselin ympäristössä. Kaupungin itäpuolella Muttenzissa keskimääräinen vuorokautinen moottoriajoneuvomäärä oli vuonna 2011 noin 128 000 ajoneuvoa. Vilkkaita osuuksia on myös Oltenin ja Luzernin seudulla, jossa liikennemäärät ovat 80 000–90 000 ajoneuvoa vuorokaudessa. Rajan ylittää sekä pohjoisessa että etelässä noin 55 000 ajoneuvoa vuorokaudessa. == Lähteet == * === Viitteet === == Aiheesta muualla == * Tiedosto: StJakobParkB.JPG| A2 alkaa Baselista. Tiedosto: E25 E35 E60 SUISSE.JPG | A2 ja A3 erkaantuvat Augstissa. Tiedosto: Lehnenviadukt.jpg | A2 kulkee Vierwaldstätterseen etelärantaa Nidwaldenissa. Tiedosto: Gotthard-Strassentunnel Nord-Süd-8889.jpg | 17-kilometrinen Gotthardin maantietunneli on 2-kaistainen. Tiedosto: Gola_della_Biaschina.jpg | Biaschinan silta Ticinojoen laaksossa Biascan pohjoispuolella. Tiedosto: Valico CH-IT Brogeda.jpg | A2 päättyy Italian rajalla Chiassossa. Luokka:Sveitsin tiet
Kultamarkka (Saksa)

Kultamarkka (saksaksi epävirallisesti Goldmark, virallisesti die Mark) oli saksalainen rahayksikkö vuosina 1873–1914. Seteleiden ja peruskolikoiden lisäksi painettiin kulta- ja hopeakolikoita. Rahan korvasi myöhemmin paperimarkka 4. elokuuta 1914. Ensimmäisen maailmansodan jälkeen Saksan haluttiin maksavan sotakorvaukset kultamarkoilla eikä paperimarkoilla. Saksan piti sopimuksen mukaan maksaa yhteensä 132 miljardia kultamarkkaa. Vuosina 1920–1931 Saksa maksoi sotakorvauksia 20 miljardia kultamarkkaa. Sotakorvauksia maksettiin myös paperimarkoilla vuoteen 1933 saakka. Viimeiset ensimmäisen maailmansodan sotakorvaukset saatiin maksettua 3. lokakuuta 2010. == Aiheesta muualla == Luokka:Euroopan rahayksiköt Luokka:Historialliset rahayksiköt Luokka:Saksan taloushistoria
Kultamarkka

Kultamarkka on seuraavien historiallisten rahayksiköiden nimitys: * kultamarkka, saksalainen rahayksikkö 1873–1914 * kultamarkka, suomalainen rahayksikkö 1878–1915.
D-8

D-8 eli Developing-8 on kahdeksan maan kehitysyhteistyöjärjestö. Sen jäseniä ovat Bangladesh, Egypti, Indonesia, Iran, Malesia, Nigeria, Pakistan ja Turkki. Järjestö perustettiin vuonna 1997. Sen tavoitteena on parantaa jäsentensä asemaa maailmankaupassa, nostaa elintasoa, lisätä osallistumista ja luoda uusia taloudellisia mahdollisuuksia jäsenilleen. == Lähteet == Luokka:Kansainväliset talousjärjestöt
Jagjit Singh Aurora

Jagjit Singh Aurora (13. helmikuuta 1917 – 3. toukokuuta 2005) oli intialainen kenraali, joka johti ylipäällikkönä joukkonsa voittoon vuoden 1971 Kolmannessa Intian–Pakistanin sodassa, joka johti Bangladeshin itsenäistymiseen. Aurora oli osallistunut kahteen aikaisempaan sotaan Pakistania vastaan vuosina 1947−1949 ja 1965. Sotilasuransa päättymisen jälkeen Aurora keskittyi sikhien asian edistämiseen. == Lähteet == Luokka:Intialaiset kenraalit Luokka:Vuonna 1917 syntyneet Luokka:Vuonna 2005 kuolleet
Zamindari

Zamindari on intialainen nimitys aatelille tai suurmaanomistajille. Kantasana tulee persiasta, ja sitä on käytetty laajasti mogulien ja muslimidynastioiden valtakausilla. Tarkka merkitys on vaihdellut alueelta toiselle. Bengalissa zamindarin asema oli perinnöllinen, ja zamindarit hoitivat verotuksen ja saivat pitää kymmenen prosenttia hallitsemansa alueen verotuotoista. Brittihallinto teki heistä myös maanomistajia, ja näin syntyi aatelisluokka jonka asema säilyi Intian itsenäistymiseen asti. Uttar Pradeshissa zamindarit olivat suurmaanomistajia, muualla Pohjois-Intiassa kylän zamindarit hallitsivat ja viljelivät kylän viljelysmaita yhdessä. Maratin valtakunnassa zamindari oli periytyvä veronkerääjän virka. == Lähteet == == Aiheesta muualla == *Zamindar Banglapedia Luokka:Intian historia Luokka:Pakistanin historia Luokka:Feodalismi Luokka:Bangladeshin historia
Uwa Elderson Echiéjilé

Uwa Elderson Echiéjilé (s. 20. tammikuuta 1988 Benin City), pelaajanimeltään Elderson, on nigerialainen uransa päättänyt jalkapalloilija, joka edusti viimeiseksi Helsingin Jalkapalloklubia. Echiéjilén pelipaikka oli vasen laitapuolustaja. Urallansa hän edusti aikuisten tasolla myös kasvattajaseuraansa Bendel Insurancea vuosina 2004–2007, ranskalaista Stade Rennaisia vuosina 2007–2010, portugalilaista SC Bragaa vuosina 2010–2014 sekä Ligue 1 -seura AS Monacoa vuosina 2014–2018. Monacosta Echiéjilé pelasi lainasopimuksilla Standard Liègessä, Sporting Gijónissa, Sivassporissa sekä Cercle Bruggessa. Nigerian jalkapallomaajoukkueessa Echiéjilé pelasi vuodesta 2009 lähtien 59 ottelua, joissa hän teki kolme maalia Hän kuului maajoukkueen kokoonpanoon vuosien 2010 ja 2018 maailmanmestaruuskilpailuissa sekä vuoden 2013 Confederations Cupissa. Vuonna 2013 hän voitti myös Afrikan mestaruuden Nigerian joukkueessa. == Lähteet == * Echiéjilé Transfermarkt-sivustolla Luokka:Nigerialaiset jalkapalloilijat Luokka:Jalkapallon Afrikan mestarit Luokka:Vuonna 1988 syntyneet Luokka:Elävät henkilöt
Jalkapallon Suomensarjan kausi 1966

Jalkapallon Suomensarjan kausi 1966 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat nousivat Mestaruussarjaan kaudeksi 1967. ==Itälohko== === Yleisömäärät === Seura Ottelut Yleisömäärä Yleisökeskiarvo MiPK 11 6 924 629 Akilles 11 6 205 564 LaPa 11 5 337 485 UPallo 11 5 239 476 Tor 11 4 359 396 HPK 11 4 016 365 Sudet 11 3 735 340 Jäntevä 11 3 062 278 Ponnistus 11 2 357 214 HerU 11 2 295 209 KUV 11 2 257 205 HPS 11 2 105 191 Yhteensä 132 47 891 363 Jalkapallokirja 1967 ==Länsilohko== === Yleisömäärät === Seura Ottelut Yleisömäärä Yleisökeskiarvo ÅIFK 11 7 920 720 HIK 11 4 462 406 TuTo 11 4 318 393 VaKP 11 4 226 384 Pyrkivä 11 4 030 366 RU-38 11 3 917 356 PPT 11 3 261 296 TPV 11 3 037 276 TaPa 11 2 408 219 Karhut 11 2 345 213 TKT 11 2 263 206 P-Iirot 11 1 917 174 Yhteensä 132 44 104 334 ==Pohjoislohko== === Yleisömäärät === Seura Ottelut Yleisömäärä Yleisökeskiarvo TP-47 11 8 735 794 KaPa 11 8 424 766 Into 11 6 639 604 KPV 11 6 188 563 SePS 11 5 581 507 JIlves 11 4 879 444 Sisu 11 4 603 418 Elo 11 4 545 413 OPS 11 4 137 376 KajRe 11 4 058 369 KoPS 11 3 585 326 WP-35 11 2 199 200 Yhteensä 132 63 573 482 ==Aiheesta muualla== Suomen jalkapallon sarjataulukoita ==Lähteet== * Palloliiton toimintakertomus 1966, sivut 108-112 (Pdf 3-5/41) ===Viitteet=== 1966 Luokka:Vuoden 1966 jalkapallo
Tartronihappo

Tartronihappo eli hydroksimalonihappo (C3H4O5) on dikarboksyylihappo, joka sisältää myös hydroksyyliryhmän. Yhdistettä käytetään pääasiassa laboratoriokemikaalina. == Ominaisuudet, valmistus ja käyttö == Tartronihappo on huoneenlämpötilassa kellertävää kiinteää ainetta. Yhdiste liukenee hyvin veteen ja polaarisiin orgaanisiin liuottimiin kuten etanoliin. Kuumennettaessa tartronihappoa yli sen sulamispisteen yhdiste hajoaa polyglykoliksi ja hiilidioksidiksi. Tartronihapon liuokset ovat heikosti happamia ja se muodostaa metallien kanssa suoloja ja kelaatteja. Tartronihappoa voidaan syntetisoida katalyyttisesti hapettamalla glyserolia. Välituotteina muodostuu dihydroksiasetonia ja glyseriinihappoa. Yhdiste voidaan hapettaa edelleen mesoksaalihapoksi. Muita tartronihapon valmistusmenetelmiä ovat malonihapon otsonolyysi tai käyttämällä lähtöaineena viinihappoa tai dietyylibentsyloksimalonaattia. Tartronihapon pääasiallinen käyttökohde on käyttö laboratoriokemikaalina. Sitä voidaan käyttää myös lääkeaineiden synteeseissä ja korroosionestoaineissa. == Lähteet == == Aiheesta muualla == *Human Metabolome Database: Hydroxypropanedioic acid *Kyoto Encyclopedia of Genes and Genomes (KEGG): Tartronic acid *ChemBlink: Tartronic Acid Luokka:Dikarboksyylihapot
Katulehdet

Katulehdet ovat asunnottomien tai köyhien ihmisten kaduilla myymiä sanomalehtiä. Ne syntyivät 1980- ja 1990-luvulla reaktiona siihen, että asunnottomien ihmisten määrä länsimaissa oli kasvanut samalla, kun valtavirtamedia vahvisti negatiivista käsitystä asunnottomista. Vuonna 1994 perustettu katulehtien kattojärjestö INSP (International Network of Street Papers) toimii noin 40 maassa. Sen jäsenlehdillä arvioidaan olevan yhteensä noin kuusi miljoonaa lukijaa. INSP:n merkittävin alueellinen tukijärjestö on NASNA (North American Street Newspaper Association), joka toimii vain Yhdysvalloissa ja Kanadassa. Kahden kattojärjestön noin 150 jäsenlehden rinnalla julkaistaan myös yksittäisiä katulehtiä. Niiden kaikkien yhteinen nimittäjä on osallistua kriittiseen yhteiskunnalliseen keskusteluun. INSP:n jäsenlehdet ovat riippumattomia ulkoisesta ohjauksesta ja sijoittavat mahdolliset tuottonsa sosiaaliseen toimintaan tai kehitysprojekteihin. Myyjät saavat vähintään puolet lehden myyntihinnasta. Suomessa on toukokuusta 2011 lähtien julkaistu Iso Numero -lehteä, jonka kymmenen euron hintaisesta irtonumerosta myyjät saavat viisi euroa. Lehden takana on Isot Tekijät ry. Vuonna 2017 Ison Numeron myyjät ansaitsivat noin 110 000 euroa. Pohjoismaissa katulehtiliike sai alkunsa tukholmalaisesta Situation Sthlmista vuonna 1995. Seuraavana vuonna perustettu tanskalainen Hus Förbi on nykyään Pohjoismaiden suurin katulehti noin 85 000 kappaleen painoksellaan. Norjassa ensimmäiseksi ehti = Norge / = Oslo vasta vuonna 2005, mutta nyt vastaavia julkaisuja on noin kymmenen. Katulehtien välille on jo syntynyt kilpailua ja ristiriitoja myyntipaikoista sekä Skandinaviassa että muualla Euroopassa, missä niitä julkaistaan yli kahdessakymmenessä maassa. == Lähteet == * INSP * NASNA * Kultti * Iso Numero/talvi 2013 ===Viitteet=== == Aiheesta muualla == Luokka:Sanomalehdet Luokka:Köyhyys
Liettuan NUTS-aluejako

Liettuan NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS 1 ja 2 tasoilla Liettua ei jakaudu pienempiin yksikköihin ja NUTS 3-tasolla Liettua jakautuu kymmeneen yksikköön. Taso Hallinnollinen yksikkö # NUTS 1 — 1 NUTS 2 — 1 NUTS 3 Liettuan läänit (Apskritys) 10 ==NUTS koodit== :LT0 Liettua ::LT00 Liettua :::LT001 Alytusin lääni :::LT002 Kaunasin lääni :::LT003 Klaipėdan lääni :::LT004 Marijampolėn lääni :::LT005 Panevėžysin lääni :::LT006 Šiauliain lääni :::LT007 Tauragėn lääni :::LT008 Telšiain lääni :::LT009 Utenan lääni :::LT00A Vilnan lääni ==Paikalliset hallinnolliset yksiköt== NUTS-tasojen rinnalla Liettuassa on myös kaksi hallinnollisen yksikön (LAU) tasoa: Taso Hallinnollinen yksikkö # LAU 1 Kunnallispiiri (Savivaldybės) 60 LAU 2 Kunta- alue (Seniūnijos) 518 ==Katso myös== * Yhteinen tilastollisten alueyksiköiden nimikkeistö Luokka:NUTS NUTS-aluejako
Tomorrow Never Knows (The Beatlesin albumi)

Tomorrow Never Knows on brittiläisen rockyhtye The Beatlesin vuonna 2012 julkaistu kokoelma-albumi, joka julkaistiin 24. heinäkuuta 2012 iTunes- palvelussa. Tomorrow Never Knowsin idea oli koota yhteen The Beatlesin eniten rock-musiikkiin vaikuttaneet kappaleet ja koota albumille useita eri tyylisiä Beatles-kappaleita. Albumin nimi otettiin The Beatlesin Revolver-albumilla olleen, John Lennonin säveltämän ”Tomorrow Never Knows” -kappaleen mukaan. == Kappaleet == Kappaleen nimen perässä sen tekijät, sekä sen kesto. # # # # # # # # # # # # # # === The Beatles albumilla === * John Lennon: päävokaalit (1., 3., 9., 11., 12., 13.), taustalaulu, sähkökitara, soolokitara, rytmikitara * Paul McCartney: päävokaalit (2., 4., 6., 7., 8., 14.), taustalaulu, bassokitara, sähkökitara, soolokitara, rummut (8.) * George Harrison: päävokaalit (5., 10.), taustalaulu, sähkökitara, soolokitara, rytmikitara, bassokitara (2.) * Ringo Starr: taustalaulu, rummut, bongorummut == Lähteet == Luokka:The Beatlesin kokoelma-albumit Luokka:Vuoden 2012 kokoelma-albumit
Luxemburgin NUTS-aluejako

Luxemburgin NUTS-aluejako on kolmetasoinen kansainvälisiin tilastointitarkoituksiin kehitetty aluejako. Kaikilla kolmella NUTS-tasolla Luxemburg jakautuu vain yhteen yksikköön. Taso Hallinnollinen yksikkö # NUTS 1 — 1 NUTS 2 — 1 NUTS 3 — 1 ==NUTS Koodit== :LU0 Luxemburg ::LU00 Luxemburg :::LU000 Luxemburg ==Paikalliset hallinnolliset yksiköt== NUTS-tasojen rinnalla Luxemburgissa on myös kaksi hallinnollisen yksikön (LAU) tasoa: Taso Hallinnollinen yksikkö # LAU 1 Luxemburgin kantonit 13 LAU 2 Luxemburgin kunnat 116 ==Katso myös== * Yhteinen tilastollisten alueyksiköiden nimikkeistö Luokka:NUTS NUTS-aluejako
Tim Matavž

Tim Matavž (s. 13. tammikuuta 1989) on slovenialainen jalkapalloilija, joka edustaa saksalaista FC Augsburgia. Matavž on pelipaikaltaan keskushyökkääjä. PSV Eindhovenin lisäksi hän on edustanut FC Groningenia, FC Emmenia, ND Goricaa sekä kasvattajaseuraansa ND Biljeä. Slovenian jalkapallomaajoukkueessa oikeajalkainen Matavž on pelannut 27 ottelua ja tehnyt niissä 10 maalia. Hän kuului myös Slovenian miehistöön vuoden 2010 jalkapallon maailmanmestaruuskilpailuissa. Hän on 188 senttimetriä pitkä. Matavž siirtyi kesällä 2014 Augsburgiin seuran siirtoennätyksellä. == Lähteet == * http://www.national-football-teams.com/player/38168/Tim_Matavz.html Luokka: Vuonna 1989 syntyneet Luokka: Slovenialaiset jalkapalloilijat Luokka: Elävät henkilöt
Maltan NUTS-aluejako

Maltan NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS 1 ja 2 tasoilla Malta ei jakaudu pienempiin yksikköihin ja NUTS 3-tasolla Malta jakautuu kahteen yksikköön. Taso Hallinnollinen yksikkö # NUTS 1 — 1 NUTS 2 — 1 NUTS 3 Saaret (Gżejjer) 2 ==NUTS koodit== :MT0 Malta ::MT00 Malta :::MT001 Maltan saari :::MT002 Gozo ja Comino ==Paikalliset hallinnolliset yksiköt== NUTS-tasojen rinnalla Maltalla on myös kaksi hallinnollisen yksikön (LAU) tasoa: Taso Hallinnollinen yksikkö # LAU 1 Maltan piirit (Distretti) 6 LAU 2 Maltan kunnat (Kunsilli) 68 ==Katso myös== * Yhteinen tilastollisten alueyksiköiden nimikkeistö Luokka:NUTS NUTS- aluejako
Slovakian NUTS-aluejako

Slovakian NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS 1 tasolla Slovakia on yksi yksikkö. NUTS 2 tasolla Slovakia jakautuu neljään yksikköön ja NUTS 3 tasolla 8 yksikköön. Taso Hallinnollinen yksikkö # NUTS 1 — 1 NUTS 2 Alueet (Oblasti) 4 NUTS 3 Slovakian maakunnat (Kraje) 8 ==NUTS-koodit== :SK0 Slovakia ::SK01 Bratislava Region :::SK010 Bratislavan alue ::SK02 Länsi-Slovakia (Západné Slovensko) :::SK021 Trnavan alue :::SK022 Trenčínin alue :::SK023 Nitran alue ::SK03 Keski-Slovakia (Stredné Slovensko) :::SK031 Žilinan alue :::SK032 Banská Bystrican alue ::SK04 Itä-Slovakia (Východné Slovensko) :::SK041 Prešovin alue :::SK042 Košicen alue ==Paikalliset hallinnolliset yksiköt== NUTS-tasojen rinnalla Slovakiassa on myös kaksi hallinnollisen yksikön (LAU) tasoa: Taso Hallinnollinen yksikkö # LAU 1 Slovakian piirit (Okresy) 79 LAU 2 Slovakian kunnat (Obce) 2928 ==Katso myös== * Yhteinen tilastollisten alueyksiköiden nimikkeistö Luokka:NUTS NUTS-aluejako
Mike Pedicin

Mike Pedicin (oik. Michael L. Pedicine; 24. lokakuuta 1917 – 26. kesäkuuta 2016 Ardmore, Pennsylvania) oli yhdysvaltalainen saksofonisti. Hän soitti vuosikymmenen ajan swingmusiikkia, mutta siirtyi R&B-vaikutteiseen; tyyliin. Pedicin oli parturin poika ja yksi neljästä lapsesta. Hän oli jo 10-vuotiaana aloittanut alttosaksofonin soiton ja teini-ikäisenä hän jo johti omaa yhtyettään. Vuonna 1940 hänellä oli yhtye nimeltään Four Sharps, johon kuuluivat myös Maurice Belmont, Louis de Francesco ja Dave Appell. Vuonna 1955 Pedicin sai levytyssopimuksen RCA Victorin kanssa. Hänen kappaleitaan olivat muiden muassa ”D-E-V-I-L”, ”Rock-A-Bye” ja ”Shake a Hand” (1958). Pedicin jatkoi musiikin tekemistä vielä 1980-luvulla ja sen jälkeenkin.AllMusic: Mike Pedicin == Lähteet == Luokka:Yhdysvaltalaiset jazzsaksofonistit Luokka:Vuonna 1917 syntyneet Luokka:Vuonna 2016 kuolleet
Sonny Simmons

Sonny Simmons (4. elokuuta 1933 Sicily Island, Louisiana – 6. huhtikuuta 2021) oli yhdysvaltalainen jazz-alttosaksofonisti. Hän oli 1960-luvulla yksi lupaavimmista avantgarde-soittajista. Hän varttui Oaklandissa, aloitti englannintorven soiton ja siirtyi sitten 16-vuotiaana alttosaksofoniin. Hän teki yhteistyötä Lowell Fulsomin sekä Amos Milburnin kanssa, soitti jonkin aikaa bebopia ja löysi sitten oman äänensä free jazzissa. Vuonna 1961 hän soitti Charles Mingusin kanssa, ja vuonna 1962 hän perusti oman yhtyeensä huilisti Prince Lashan kanssa. Heidän levytettyään "The Cryn" Simmons muutti New Yorkiin, jossa asui vuoteen 1965; hän levytti Elvin Jonesin sekä Eric Dolphyn kanssa.AllMusic: Sonny Simmons Simmons meni naimisiin trumpetisti Barbara Donaldin kanssa. Avioliitto hajosi sittemmin, ja 1970-luvun puoleenvälin mennessä Simmons oli pitkälti lopettanut uransa musiikissa. Vuonna 1994 hän teki paluun ja levytti Ancient Ritual -trioalbumin. Hän jatkoi levytysuraansa tämän jälkeen. == Lähteet == Luokka:Yhdysvaltalaiset jazzsaksofonistit Luokka:Vuonna 1933 syntyneet Luokka:Vuonna 2021 kuolleet
Joseph Gallieni

Joseph Simon Gallieni (24. huhtikuuta 1849 Saint-Béat – 27. toukokuuta 1916 Versailles)Joseph-Simon Gallieni Encyclopædia Britannica Online Academic Edition. Viitattu 8.12.2013. oli ranskalainen kenraali, joka palveli Ranskan siirtomaiden hallinnossa ja komentajana ensimmäisessä maailmansodan alkuvaiheessa. Gallieni kävi Saint-Cyrin sotilasakatemian ja osallistui Saksan–Ranskan sotaan 1870–1871. Hänet lähetettiin 1870-luvun puolivälissä Afrikkaan. Vuonna 1878 kapteenina Senegaliin kommennettu Gallieni oli merkittävällä tavalla mukana sotilasretkikunnissa, jotka laajensivat 1880-luvun alussa Ranskan siirtomaavaltaa Nigerjoen yläjuoksulle. Sen jälkeen hän palveli Martiniquella, kunnes sai nimityksen Ranskan Sudanin kuvernööriksi. Hän kukisti sudanilaisten kapinoinnin. Vuosina 1892–1896 Gallieni toimi Ranskan Indokiinassa Kiinan rajalla sijainneen Lang Sonin alueen komentajana, ja rauhoitti alueella esiintyneet levottomuudet. Vuosina 1896–1905 hän oli Ranskan hiljattain valtaaman Madagaskarin kenraalikuvernööri. Siellä hän syrjäytti kuningatar Ranavalona III:n ja kukisti seuranneen monarkistisen kapinan.Nordisk familjebok (1908), s. 626–627 Runeberg.org. Viitattu 6.12.2013. Gallieni ylennettiin 1900 divisioonankenraaliksi.Nordisk familjebok, täydennysosa (1923), s. 1205–1206 Runeberg.org. Viitattu 8.12.2013. Vuosina 1905–1906 Gallieni oli Ranskan Länsi-Afrikan, Itä-Afrikan, Antillien ja Oseaanian joukkojen tarkastajana, 1906–1908 armeijakunnan komentajana kotimaassa sekä Lyonin sotilaskuvernöörinä ja vuodesta 1908 kaikkien siirtomaajoukkojen tarkastajana sekä ylimmän sotaneuvoston jäsenenä. Vuonna 1911 häntä kaavailtiin Ranskan asevoimien uudeksi komentajaksi, mutta korkean ikänsä ja huonon terveytensä vuoksi hän luopui mahdollisuudesta kenraali Joseph Joffren hyväksi.Joseph Gallieni Firstworldwar.com. Viitattu 8.12.2013. Gallieni jätti aktiivipalveluksen huhtikuussa 1914, mutta hänet kutsuttiin takaisin saman vuoden elokuussa maailmansodan sytyttyä. Hänestä tehtiin aluksi ylipäällikkön sijainen ja sotaministerin tekninen avustaja. 26. elokuuta hänet nimitettiin Pariisin sotilaskuvernööriksi, tehtävänään puolustaa pääkaupunkia lähestyviltä saksalaisilta. 1. syyskuuta myös Pariisia kohti perääntynyt kenraali Maunouryn kuudes armeija alistettiin Gallienille, joka komensi sen iskemään kaakkoon päin kääntyneen Saksan ensimmäisen armeijan sivustaan. Taistelun aikana hän lähetti Maunourylle vahvistuksia pariisilaisilla takseilla. Maunouryn hyökkäys auttoi ranskalaiset voittoon 6. syyskuuta käynnistyneessä Marnen taistelussa, mikä luultavasti pelasti Pariisin. Jälkeenpäin on kiistelty siitä, oliko menestyksekäs idea saksalaisten sivustaan iskemisestä alkuaan Gallienin vai ylipäällikkö Joffren, joka sai siitä enimmän kunnian. Gallieni toimi lokakuusta 1915 maaliskuuhun 1916 Ranskan sotaministerinä, mutta joutui jättämään tehtävän huonon terveytensä vuoksi ja kuoli pari kuukautta sen jälkeen. Ministerikautenaan hänellä oli yhteistyövaikeuksia Joffren kanssa. Gallieni ylennettiin postuumisti Ranskan marsalkaksi vuonna 1921. ==Lähteet== ==Aiheesta muualla== Luokka:Ranskan marsalkat Luokka:Vuonna 1849 syntyneet Luokka:Vuonna 1916 kuolleet
Unkarin NUTS-aluejako

Unkarin NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS 1 -tasolla on kolme yksikköä, NUTS 2 -tasolla seitsemän ja NUTS 3 -tasolla kaksikymmentä. Taso Hallinnollinen yksikkö # NUTS 1 Tilastolliset isot alueet (Statisztikai nagyrégiók) 3 NUTS 2 Unkarin maakunnat (Tervezési-statisztikai régiók) 7 NUTS 3 Unkarin kunnat (Megyék) + Budapest 20 ==NUTS koodit== NUTS 1 Koodi NUTS 2 Koodi NUTS 3 Koodi 150px|center Keski-Unkari (Közép-Magyarország) HU1 Keski-Unkari (Közép-Magyarország) HU10 Budapest HU101 150px|center Keski-Unkari (Közép-Magyarország) HU1 Keski-Unkari (Közép-Magyarország) HU10 Pest HU102 150px|center Transdanubia (Dunántúl) HU2 Keski-Transdanubia (Közép-Dunántúl) HU21 Fejér HU211 150px|center Transdanubia (Dunántúl) HU2 Keski-Transdanubia (Közép-Dunántúl) HU21 Komárom-Esztergom HU212 150px|center Transdanubia (Dunántúl) HU2 Keski-Transdanubia (Közép-Dunántúl) HU21 Veszprém HU213 150px|center Transdanubia (Dunántúl) HU2 Länsi-Transdanubia (Nyugat-Dunántúl) HU22 Győr-Moson-Sopron HU221 150px|center Transdanubia (Dunántúl) HU2 Länsi-Transdanubia (Nyugat-Dunántúl) HU22 Vas HU222 150px|center Transdanubia (Dunántúl) HU2 Länsi-Transdanubia (Nyugat-Dunántúl) HU22 Zala HU223 150px|center Transdanubia (Dunántúl) HU2 Etelä-Transdanubia (Dél-Dunántúl) HU23 Baranya HU231 150px|center Transdanubia (Dunántúl) HU2 Etelä-Transdanubia (Dél-Dunántúl) HU23 Somogy HU232 150px|center Transdanubia (Dunántúl) HU2 Etelä-Transdanubia (Dél-Dunántúl) HU23 Tolna HU233 150px|center Suuri tasanko ja pohjoinen (Észak és Alföld) HU3 Pohjois-Unkari (Észak-Magyarország) HU31 Borsod-Abaúj-Zemplén HU311 150px|center Suuri tasanko ja pohjoinen (Észak és Alföld) HU3 Pohjois-Unkari (Észak-Magyarország) HU31 Heves HU312 150px|center Suuri tasanko ja pohjoinen (Észak és Alföld) HU3 Pohjois-Unkari (Észak-Magyarország) HU31 Nógrád HU313 150px|center Suuri tasanko ja pohjoinen (Észak és Alföld) HU3 Pohjoinen suuri tasanko (Észak-Alföld) HU32 Hajdú-Bihar HU321 150px|center Suuri tasanko ja pohjoinen (Észak és Alföld) HU3 Pohjoinen suuri tasanko (Észak-Alföld) HU32 Jász-Nagykun-Szolnok HU322 150px|center Suuri tasanko ja pohjoinen (Észak és Alföld) HU3 Pohjoinen suuri tasanko (Észak-Alföld) HU32 Szabolcs-Szatmár-Bereg HU323 150px|center Suuri tasanko ja pohjoinen (Észak és Alföld) HU3 Eteläinen suuri tasanko (Dél-Alföld) HU33 Bács-Kiskun HU331 150px|center Suuri tasanko ja pohjoinen (Észak és Alföld) HU3 Eteläinen suuri tasanko (Dél-Alföld) HU33 Békés HU332 150px|center Suuri tasanko ja pohjoinen (Észak és Alföld) HU3 Eteläinen suuri tasanko (Dél-Alföld) HU33 Csongrád HU333 ==Paikalliset hallinnolliset yksiköt== NUTS- tasojen rinnalla Unkarissa on myös kaksi hallinnollisen yksikön (LAU) tasoa: Taso Hallinnollinen yksikkö # LAU 1 Unkarin seutukunnat (Statisztikai kistérségek) 174 LAU 2 kaupungit (Települések) 3152 ==Katso myös== * Yhteinen tilastollisten alueyksiköiden nimikkeistö Luokka:NUTS NUTS-aluejako
The Bad Plus

The Bad Plus on Minnesotassa perustettu yhdysvaltalainen jazztrio. Sen jäsenet ovat basisti Reid Anderson, rumpali David King ja pianisti Orrin Evans. Trio aloitti kokoonpanolla yhteistyöllä vuonna 1990 ja sai vaikutteita monilta eri tahoilta. Pianistina vaikutti Ethan Iverson jonka tilalle Orrin Evans tuli vuonna 2018. Yhtyeen jäsenillä oli myös muita projekteja, jotka he siirsivät sivuun syksyllä 2001. Fresh Sound -levymerkillä ilmestyi tuolloin yhtyeen mukaan nimetty albumi, joka oli arvostelumenestys.AllMusic: The Bad Plus == Albumit == * The Bad Plus (2001) * These Are the Vistas (2003) * Give (2004) * Suspicious Activity? (2005) * Blunt Object: Live in Tokyo (2006) * Prog (2007) * For All I Care (2008) * Never Stop (2010) * Made Possible (2012) * The Rite Of Spring (2014) * Inevitable Western (2014) * The Bad Plus Joshua Redman (2015) * It's Hard (2016) == Lähteet == == Aiheesta muualla == * Viralliset sivut Luokka:Yhdysvaltalaiset jazzyhtyeet
Duane Jones

Duane L. Jones (2. helmikuuta 1937 – 22. heinäkuuta 1988) oli yhdysvaltalainen näyttelijä, joka tunnetaan parhaiten Benin roolista kauhuelokuvassa Night of the Living Dead vuonna 1968. Jones näytteli Night of the Living Deadin lisäksi seitsemässä muussakin elokuvassa sekä teatterissa. Jonesin elokuvaroolit olivat pääasiassa kauhuelokuvissa. Jones kuoli sydänhalvaukseen 22. heinäkuuta 1988 ollessaan 51-vuotias. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1937 syntyneet Luokka:Vuonna 1988 kuolleet
Jope Ruonansuu ja Porsaanperän pikkujoulut

Jope Ruonansuu ja Porsaanperän pikkujoulut on Jope Ruonansuun 23. studioalbumi, joka julkaistiin 29. marraskuuta 2013. Albumi sisältää tuttuja joululauluja ja imitaatioita, ja kokonaisuuteen kuulijan johdattelee joulupukki, jota esittää Seppo Ruonansuu. Albumin on tuottanut Kuja Salmi. Albumi ylsi Suomen virallisen listan sijalle 31. == Kappaleet == # # # # # # # # # # # # # # # # # # # # # # # # # # == Muusikot == * Jope Ruonansuu – laulu, imitaatiot * Seppo Ruonansuu – joulupukki, taustalaulu * Kuja Salmi – rummut, perkussiot, taustalaulu * Hannu Kilkki – basso * Jari "Heinä" Nieminen – kitara * Robert Löflund – saksofoni * Erno Tiittanen – trumpetti * Viljami Viippola – piano, koskettimet * Markku Rönkkö – haitari * Lenni-Kalle Taipale – piano * Anna-Maria Karhulahti – taustalaulu == Arvostelut == * Keskisuomalainen: suopeaKeskisuomalainen: Levyarvio Viitattu 18.2.2019. == Lähteet == == Aiheesta muualla == * Luokka:Vuoden 2013 joulualbumit Luokka:Suomalaiset joulualbumit Luokka:Jope Ruonansuun albumit
Thomas Bloch

Thomas Bloch (s. 1962 Colmar) on ranskalainen muusikko. Hän asuu Pariisissa. Hän on erikoistunut taidemusiikin esittämiseen harvinaisilla soittimilla, joihin kuuluvat ondes Martenot, lasiharmonikka ja cristal Baschet. Bloch on esittänyt myös muun muassa rockia, elokuvamusiikkia ja maailmanmusiikkia. Hän on säveltänyt ja tuottanut musiikkia myös itse. Bloch opiskeli Pariisin konservatoriossa Jeanne Loriod'n johdolla ja sai ondes Martenot'n soittajana ensipalkinnon. Hänellä on Strasbourgin yliopistosta maisterin arvo musikologiassa. Hän on esiintynyt kymmenissä maissa, ja häntä kuullaan yli 150 levytyksellä. Hän on lisäksi ollut mukana yli kahdessasadassa televisio- ja radio-ohjelmassa.Thomas Bloch: Biography Blochin yhteistyökumppaneita ovat olleet Radiohead, John Cage, Gorillaz, Damon Albarn, Tom Waits, Marianne Faithfull, Bob Wilson, Emilie Simon, Luc Jacquet, Milos Forman ja Daft Punk. Bloch on opettanut ondes Martenot'n soittoa Strasbourgissa vuodesta 1992. Hän on Evian-musiikkifestivaalin musiikillinen johtaja. Bloch esittää sekä perinteistä että nykyaikaista taidemusiikkia ja soittaa vuosittain lukuisia kantaesityksiä avantgarde-musiikista populaarimusiikkiin. == Lähteet == Luokka:Ranskalaiset muusikot Luokka:Ondes Martenot'n soittajat Luokka:Vuonna 1962 syntyneet Luokka:Elävät henkilöt
Vielä täällä

Vielä täällä on suomalaisartisti Jesse Kaikurannan kappale hänen toiselta studioalbumiltaan Vaikka minä muutuin. Sen julkaisi Universal Music albumin ensimmäisenä singlenä 27. syyskuuta 2013. Kappaleelle on tehty myös musiikkivideo, joka julkaistiin videopalvelu YouTubessa 22. lokakuuta 2013. Kappale on ollut parhaimmillaan latauslistan 25. sijalla sekä radioiden neljänneksi soitetuin kappale. ==Kappaleet== # ==Listasijoitukset== Lista Sijoitus Suomen virallinen latauslista 25 Suomen virallinen singlelista – Radiolista 3 ==Lähteet== Luokka:Vuoden 2013 kappaleet Luokka:Jesse Kaikurannan kappaleet
Augustin Dubail

Augustin Yvon Edmund Dubail (15. huhtikuuta 1851 Belfort – 7. tammikuuta 1934 Pariisi) oli ranskalainen kenraali, joka toimi komentajana ensimmäisessä maailmansodassa. Dubail aloitti opinnot Saint-Cyrin sotilasakatemiassa vuonna 1868, valmistui upseeriksi vuonna 1870 ja osallistui samana vuonna Saksan–Ranskan sotaan sekä seuraavana vuonna Pariisin kommuunin kukistamiseen.Nordisk familjebok, täydennysosa (1923), s. 401–402 Runeberg.org. Viitattu 8.12.2013.DUBAIL Augustin Edmond Yvon Fédération des Sociétés d’Histoire et d’Archéologie d’Alsace. Viitattu 5.2.2024. Hän toimi opettajana Saint-Cyrissä ja sen jälkeen esikuntaupseerina. Vuonna 1901 Dubail ylennettiin everstiksi ja nimitettiin ensimmäisen zuaavirykmentin komentajaksi, vuonna 1904 prikaatikenraaliksi ja Saint-Cyrin sotilaskatemian johtajaksi sekä vuonna 1908 divisioonakenraaliksi ja vuonna 1910 IX armeijakunnan komentajaksi. Hän oli vuonna 1911 jonkin aikaa Ranskan yleisesikunnan päällikkönä ja osallistui sotasuunnitelmien laatimiseen. Vuodesta 1913 hän oli ylimmän sotaneuvoston jäsen. Ensimmäisen maailmansodan sytyttyä Dubail nimitettiin Ranskan 1. armeijan komentajaksi. Hänen tehtävänään oli hyökätä suunnitelma XVII:n mukaisesti itään ja vallata Saksalta Elsassin alue. Elokuussa 1914 käynnistynyt ranskalaisten hyökkäys torjuttiin heti alkuunsa, mutta Dubail onnistui puolustautumaan saksalaisten vastahyökkäystä vastaan Meusen luona.Auguste Dubail Firstworldwar.com. Viitattu 8.12.2013. Hän siirtyi tammikuussa 1915 itäisen armeijaryhmän komentajaksi vastuualueenaan länsirintama Belfortin ja Verdunin välillä. Dubail oli aluksi tyytyväinen ranskalaisten puolustusasemiin, mutta alkoi sitten epäillä saksalaisten suunnittelevan suurta hyökkäystä Verdunia vastaan ja pyysi lisää raskasta tykistöä alueen puolustukseen. Ylipäällikkö Joseph Joffre epäsi pyynnön, koska ei uskonut saksalaisten hyökkäävän juuri Verduniin. Kun saksalaisten hyökkäys kaikesta huolimatta käynnistyi, Joffre vieritti syyn Dubailin harteille ja siirsi tämän pois tehtävistään maaliskuussa 1916. Sen jälkeen Dubail toimi Pariisin sotilaskuvernöörinä toukokuuhun 1918 saakka. Vuodesta 1918 Dubail oli Kunnialegioonan suurkansleri. Hänen aloitteestaan perustettiin Kunnialegioonan museo. ==Lähteet== ==Aiheesta muualla== Luokka:Ranskalaiset kenraalit Luokka:Vuonna 1851 syntyneet Luokka:Vuonna 1934 kuolleet
Awamiliitto

Awamiliitto ( ) on suurempi Bangladeshin kahdesta suuresta puolueesta. Parlamenttivaaleissa 2018 puolue sai 96 % äänistä. Puolueen puheenjohtaja Sheikh Hasina oli maan pääministeri vuodesta 2009 vuoteen 2024. Vuoden 2018 vaaleissa Awamiliitto varmisti itselleen kolmannen hallituskauden. Awamiliitto perustettiin vuonna 1949, ja sen tavoitteena oli ajaa Itä-Pakistanin itsenäisyyttä. Vuonna 1970 Sheikh Mujibur Rahmanin johtama puolue sai vaaleissa murskavoiton. Länsi-Pakistan ei tunnustanut lopputulosta, syntyi mellakoita, ja Awamiliitto julisti Itä-Pakistanin, nykyisen Bangladeshin, itseänäiseksi. Rahmanista tuli vuonna 1972 pääministeri ja vuonna 1975 presidentti. Vuoden 2008 parlamenttivaaleissa puolue sai 49 prosenttia äänistä ja 230 paikkaa kolmestasadasta. Bangladeshin parlamenttivaaleissa joulukuussa 2018 pääministeri Sheikh Hasinan johtama hallitseva Awamiliitto sai murskaavan vaalivoiton. Se sai 96% äänistä ja liittolaisineen 288 paikkaa parlamentin 298 paikasta. Oppositiopuolue BNP ei tunnustanut tulosta. BNP:n johtaja Khaleda Zia oli vankilassa tuomittuna korruptiosta ja hänen poikansa Tarique Rahman puolestaan oli maanpaossa saatuaan elinkautisen vankeustuomion osallisuudesta salaliittoon Hasinan surmaamiseksi. Hasina voitti kolmannen peräkkäisen virkakauden pääministerinä, Bangladeshin BKT on noussut vuosikymmenessä 150% ja köyhyys on vähentynyt, vuosittainen talouskasvu on ollut 6%, mutta korruptio on maassa suuri ongelma. == Jäseniä == * Mohammed Shahabuddin, presidentti * Sheikh Hasina, pitkäaikainen pääministeri * Dipu Moni * Mujibur Rahman == Lähteet == == Aiheesta muualla == Luokka:Bangladeshin puolueet
Punakääpä

Punakääpä (Pycnoporus cinnabarinus) on kääpälaji. Laji toimii lehtipuutavaran lahottajana. Punakääpä ei ole myrkyllinen, mutta ei myöskään hyvä ruokasieni. == Ulkonäkö == Punakääpä on väriltään oranssinpunainen. Itiöemä on laakea, litteä, puolipyöreä ja sen reunat ovat ohuenterävät. == Elinympäristö == Punakääpää esiintyy koivumetsissä ja lepikoissa. Sitä tavataan myös ohuissa lahopuissa. == Lähteet == == Aiheesta muualla == * Laji.fi: Punakääpä (Pycnoporus cinnabarinus) * Metsäntutkimuslaitos (Metla): Punakääpä (Pycnoporus cinnabarinus) * Mushroom Expert: Pycnoporus cinnabarinus Luokka:Fomitopsidaceae
Vain elämää – 44 reteetä rallia

Vain elämää – 44 reteetä rallia on viimeinen ilmestynyt kokoelmalevy Irwin Goodmanin kappaleista. Levy ilmestyi 27. lokakuuta 2010. == Kappaleet == === CD 1 === # # # # # # # # # # # # # # # # # # # # # # === CD 2 === # # # # # # # # # # # # # # # # # # # # # # == Lähteet == * Irwin Goodman Vain elämää – 44 reteetä rallia levy * Vain elämää discogs.com -sivustolla === Viitteet === Luokka:Irwin Goodmanin kokoelma-albumit Luokka:Vuoden 2010 kokoelma-albumit
Ammattijärjestäjä

Ammattijärjestäjä on henkilö, joka auttaa sekä yksityisiä että yritysasiakkaita järjestämään tavaroita tai informaatiota. Ammattijärjestäjä on järjestämisen asiantuntija, joka yhdessä asiakkaan kanssa luo systemaattisesti ja loogisesti järjestystä ja tilaa sekä auttaa asiakasta luopumaan turhasta tavarasta. Ammattijärjestäjät auttavat erityisesti kodin, toimiston ja varastojen järjestämisessä sekä ajankäytön hallinnassa. Ammattijärjestäjiltä voi tilata myös koulutuksia ja luentoja erilaisiin tapahtumiin tai ryhmille. Ammattijärjestäjiä sitoo vaitiolovelvollisuus. Työ tehdään yhdessä asiakkaan kanssa luottamuksellisesti ja yksilölliset tarpeet huomioon ottaen. Ammattijärjestäjä auttaa toimittamaan turhat tavarat sekä roskat asianmukaisesti eteenpäin. Mitään ei poisteta ilman asiakkaan lupaa. Palvelu on kotitalousvähennyskelpoinen. == Ammattijärjestäjät Suomessa == Ammattijärjestäjien ammattikunta on Suomessa vielä suhteellisen uusi. Ammattijärjestäjiä on koulutettu Suomessa yli kymmenen vuoden ajan. Koulutettuja ammattijärjestäjiä on Suomessa yli 300, ja aktiivisimmat ovat Suomen ammattijärjestäjät ry:n jäseniä. Yhdistyksen jäsenistä noin kolmannes tarjoaa palvelua oman yrityksen tai laskutuspalvelun kautta. Vuonna 2011 perustettu Suomen ammattijärjestäjät ry on yhdistys, jonka tehtävänä on kehittää ja tutkia alaa Suomessa, lisätä sen tunnettuutta sekä valvoa ja edistää jäsentensä ammatillista osaamista. Yhdistys pyrkii myös jakamaan tietoa liiallisten tavaramäärien haitoista. == Lähteet == == Aiheesta muualla == * Suomen ammattijärjestäjät ry Luokka:Palveluammatit
Kubb (peli)

Kubb on perinteinen gotlantilainen pääsääntöisesti ulkokentillä pelattava keilapeli. Sitä voidaan pelata niin yksilö- kuin joukkuepelinä. Pelaajien määrä on tyypillisesti 2-20. Peliä voidaan pelata monenlaisilla alustoilla kuten ruoholla, soralla, lumella ja jäällä. Tärkeintä on, että pelialue on sileä ja tasainen. Sääntöjenmukainen pelialueen koko on 5 x 8 metriä.VM KUBB ==Pelivälineet== Kubbia pelataan seuraavilla pelivälineillä: * 1 kpl kuningas- palikka * 10 kpl kubb-palikoita * 6 kpl heittokapuloita * 4 kpl nurkkakapuloita ==Lähteet== == Aiheesta muualla == Luokka:Tarkkuuslajit Luokka:Ulkopelit
Tora! Tora! Tora!

Tora! Tora! Tora! on vuonna 1970 ensi-iltansa saanut yhdysvaltalais- japanilainen sotaelokuva. Se kertoo Japanin hyökkäyksestä Pearl Harboriin vuonna 1941. Juonessa seurataan rinnakkain japanilaisten valmistautumista ja yhdysvaltalaisten varautumista hyökkäykseen. Elokuvan nimi tulee japanilaisten käyttämästä koodiviestistä, jolla ilmaistiin yllätysiskun onnistuneen. Filmin japanilaiseksi ohjaajaksi oli aluksi kiinnitetty kiiteltyjen mustavalkofilmien tekijä Akira Kurosawa. Hänen yhteistyönsä amerikkalaisten kanssa kuitenkin epäonnistui, ja Kinji Fukasaku korvasi hänet elokuvan tuotantovaiheessa. == Näyttelijät == ==Arvioita== Video-oppaassa vuodelta 1994 Ilkka Jauhiainen sanoo elokuvan kelpaavan lähinnä historian oppitunniksi ja antaa sille yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * Luokka:Toiseen maailmansotaan pohjautuvat elokuvat Luokka:Vuoden 1970 yhdysvaltalaiset elokuvat Luokka:Yhdysvaltalaiset sotaelokuvat Luokka:Vuoden 1970 japanilaiset elokuvat Luokka:Parhaiden erikoistehosteiden Oscar-palkinnon saaneet elokuvat Luokka:Elokuvat ilmailusta Luokka:Elokuvat merenkulusta